Ślōnske niebo. Ślōnske niebo (śl-niym. "Schläsches Himmelreich") – ślōnske, miynsne danie, terŏźnie rychtowane zaôbycz na roztōmajte świynta, kejś jako nadgroda za pōmoc przi skubkach lebo przyndzyniu. Głōwnym skłŏdnikym ślōnskigo nieba jes ôwiynzie miynso a zōuza ze suszōnych ôwocōw. Do ślōnskigo nieba przidŏwŏ sie tyż cum bajszpil skurzicã, citrōny, myjl a inksze.